Groot Sleutelfontein | LekkeSlaap
Vanaf R50 600 per nag, vir 23 mense
Groot Sleutelfontein is in die Groot Sleutelfontein Privaat Wildreservaat en bied luukse verblyf aan 23 gaste 43 km vanaf Prins Albert. Dis ideaal vir 'n familievakansie of 'n sakewegbreek.
Dié moderne lodge word omring deur 'n sukkulente tuin en beskik oor verskeie kamers en eenhede met slaapplek vir 2 tot 4 gaste elk. Die kamers en eenhede bied lieflike uitsigte oor die reservaat en het elkeen 'n dubbelbed, enkelbeddens en 'n en suite-badkamer met 'n bad of stort en 'n toilet. Linne en badhanddoeke word voorsien.
Gaste kan heerlike maaltye in die eetkamer met 'n knus kaggel geniet, in die sitkamer met 'n TV met sekere DStv-kanale ontspan, in die swembad afkoel of op die groot stoep met 'n pragtige uitsig kuier. WiFi is beskikbaar en die huis word daagliks skoongemaak. Alkoholiese drankies en koeldranke word nie voorsien nie en gaste moet hul eie saambring.
'n Daaglikse wildrit is by die tarief ingesluit en ander aktiwiteite soos kleiduif- en teikenskiet, ekstra wildritte en begeleide voëlkyk-uitstappies is op versoek en teen 'n ekstra koste beskikbaar. Let asb. dat 'n minimum van 4 gaste vir 2 nagte per bespreking vereis word.
Die reservaat van meer as 10 400 hektaar is teen die hange van die pragtige Swartberg geleë en het onomheinde areas, 18 bokspesies, 'n verskeidenheid grootreptiele, voëls en ander diere wat vrylik rondloop.